வெர்ஜினா

வெர்ஜினா (Vergina, ) வடக்கு கிரேக்க நாட்டில் மத்திய மக்கெடோனியா மாநிலத்தில் இமாத்தியா வலயப்பகுதியில் அமைந்துள்ள சிறு நகரமாகும். 2011ஆம் ஆண்டு உள்ளாட்சி சீரமைப்பின்படி இது வெரோய்யா நகராட்சியின் அங்கமாக உள்ளது. கிரேக்கத் தொல்லியலாளர் மனோலிசு அந்த்ரோனிகோசு மக்கெடோனின் பண்டைய அரசர்களின் கல்லறைகளைக் கண்டுபிடித்த பின்னர் இந்த நகரம் உலகளவில் அறியப்பட்டது. அவர் இங்கு பேரரசன் அலெக்சாந்தரின் தந்தை இரண்டாம் பிலிப்பின் கல்லறையை அடையாளப்படுத்தினார். இந்த கண்டுபிடிப்புகள் மூலம் இதுவே பண்டைய ஐகை () என நிறுவினார்.

தற்போதுள்ள வெர்ஜினா நகரம் வெரோய்யா நகர மையத்திலிருந்து தென்கிழக்கே ஏறத்தாழ 13 கிமீ (8 மைல்) தொலைவிலும் கிரேக்க மக்கெடோனியாவின் தலைநகரமான தெசாலோனிக்கிலிருந்து  ஏறத்தாழ 80 கிமீ (50 மைல்) தென்மேற்கிலும் அமைந்துள்ளது.  பெரியா மலையின் அடிவாரத்தில் கடல்மட்டத்திலிருந்து 120 மீ (394 அடி)உயரத்தில் அமைந்துள்ள இதன் மக்கள்தொகை இரண்டாயிரமாக உள்ளது.

மேற்சான்றுகள்

கிரேக்க நகரங்கள்
உலகப் பாரம்பரியக் களங்கள்
கிரேக்கத்தில் உள்ள உலக பாரம்பரியக் களங்கள்